**CONDICIONS GENERALS**

**PISCINA MUNICIPAL DE LLANARS**

L'adquisició de l’entrada o de l’abonament de temporada, obliga a complir amb les normes de funcionament i seguretat internes de les instal·lacions i de la que sigui d’aplicació, incloent les directrius i instruccions del personal de la piscina. **El no compliment facultarà al personal de la piscina per procedir a la retirada o bloqueig de l’abonament**.

Els abonaments són personals i intransferibles. Queda totalment prohibida la seva revenda o cessió. La cessió, revenda, manipulació del suport, ús inadequat, o incompliment de les obligacions del titular o portador, en comportarà la retirada immediata de l’abonament per part del personal de la piscina, o en el seu cas, el bloqueig automàtic de l’abonament per accedir a les instal·lacions, sense que el titular en pugui exigir cap mena de compensació o indemnització.

En el cas que el titular s’oblidi l’abonament haurà de pagar l’entrada, segons tarifa vigent i franja horària. L’import pagat per l’entrada no serà retornat. En cas de pèrdua implicarà la necessitat de sol·licitar-ne un de nou i abonar la corresponent taxa de re-expedició de 10,00 €. No es poden fer canvis de nom als abonaments expedits.

L’Ajuntament es reserva el dret de determinar les dates i horaris d’obertura i de tancament de les instal·lacions tenint en compte les circumstàncies meteorològiques i altres causes que puguin afectar a la seguretat dels usuaris.

L’Ajuntament no realitzarà el reemborsament, total o parcial, de l’import de l’abonament adquirit, per cap motiu o situació derivada per la situació provocada pel Covid-19, per incidències meteorològiques o per qualsevol altra circumstància que n’impedeixi o en limiti l’ús de l’abonament en el seu domini.

Durant l'estada a la instal·lació, l’usuari està obligat a acreditar, en tot moment, a requeriment del personal de la instal·lació, la seva identitat i que disposa del títol que l’autoritza per romandre-hi i practicar l’activitat que està portant a terme.

**L'adquisició de l’abonament implica el coneixement i acceptació d’aquestes condicions.**